钦定古今图书集成/明伦汇编/氏族典/第337卷 > 刘继文
## 钦定古今图书集成/明伦汇编/氏族典/第337卷 > 刘继文

按《十国春秋》：北汉刘继文，世祖嫡孙也。为人魁梧有
气局，沉毅寡言。历官侍卫亲军使。天会时，契丹来问
罪，辄拘系行人数辈。睿宗乃命继文请命，亦被留不
发。未几，辽主怒解，尽归使者，仍移书令以继文同平
章事。继文归秉国政，左右害其宠，多谮毁之。已而出
为代州刺史，国亡，复奔契丹。